
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 
www.zlatograd.bg;  e-mail:  ObA-zlatograd@zlatograd.bg

Изх. №61-00-403/01.10.2025 г.
ДО

ОБЩИНСКИ СЪВЕТ 

ГР. ЗЛАТОГРАД

ДОКЛАДНА ЗАПИСКА
от Мирослав Митков Янчев – Кмет на Община Златоград

Относно: Изпълнение на възстановителни строителни дейности до местността „Гужмарово“ с. Старцево
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С Решение №И304/10.12.2024 г., на Общински съвет Златоград, бяха гласувани средства в размер на 7001, 54 лв., една част от необходимите 16 920, 07 лв.,  за изпълнение на обект, реализиран до местността „Гужмарово“ с. Старцево, касаещ ремонт на съществуваща канализация, чрез подмяна на компрометираните бетонови тръби с канализационни гофрирани тръби.
С докладна записка от инж. Митко Топчиев – кмет на  с. Старцево, за изпълнението на обекта, информира, че при започване на изкопните дейности по съществуващия канал, се установява голяма денивелация по трасето. За преодоляването на този наклон се налага изграждането на ревизионна шахта, с височина до 2,50 м. 

В тази връзка, е необходимо предоставяне на допълнителни строителни материали – стоманобетонова тръба ф800, 10 броя цимент в торби, бетонов конус ф600 и 2 броя канализационни дъги ф300, на стойност 773, 76 лв., съгласно детайлно ценово предложение, по сключен Договор №47/29.03.2024 г., с предмет „Периодична доставка на строителни материали за нуждите на Община Златоград.
Във връзка с гореизложеното, предлагам Общински съвет Златоград да разгледа и приеме следния проект за

Р Е Ш Е Н И Е

На основание чл. 124, ал.2 от Закона за публичните финанси, Общински съвет Златоград,

РЕШИ:

Одобрява разходи,  в размер на 773, 76 лв., за изграждането на ревизионна шахта, с височина до 2,50 м., до местността „Гужмарово“ с. Старцево.
С уважение,
МИРОСЛАВ ЯНЧЕВ

Кмет на Община Златоград




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

